

**Disgrifiad Swydd:** **Uwch-ddarlithydd Ymchwil ar lefel uwch**

|  |  |
| --- | --- |
| **Coleg/Ysgol:** | Yr Ysgol Peirianneg a Gwyddorau Cymhwysol |
| **Adran/Pwnc:** | Adran y Gwyddorau Chwaraeon ac Ymarfer Corff / Ffisioleg Ymarfer Corff Glinigol |
| **Cyflog:** | £45,585 i £54,395 y flwyddyn, ynghyd â buddion USS |
| **Oriau gwaith:** | Amser llawn, ond caiff ceisiadau i weithio'n rhan-amser eu hystyried |
| **Nifer y swyddi** | 1 (ar lefel Darlithydd neu Uwch-ddarlithydd) |
| **Contract:** | Swydd barhaol yw hon  |
| **Lleoliad:** | Bydd deiliad y swydd hon yn gweithio ar Gampws y Bae |

|  |  |
| --- | --- |
| **Rhagarweiniad** | Er mwyn cyflawni ei huchelgais cynaliadwy o fod yn un o'r 30 o brifysgolion gorau, mae angen ar Brifysgol Abertawe weithlu â'r sgiliau amrywiol angenrheidiol i sicrhau ei bod yn gallu cyflawni rhagoriaeth mewn ymchwil, addysgu, dysgu a phrofiad ehangach y myfyrwyr; ac i fod yn bwerdy ar gyfer economi'r rhanbarth ac yn rhyngwladol.Mae Adran y Gwyddorau Chwaraeon ac Ymarfer Corff Prifysgol Abertawe, sydd ymhlith yr 20 adran orau o'i bath yn y DU, am benodi Darlithydd neu Uwch-ddarlithydd mewn Ffisioleg Ymarfer Corff Glinigol i'r Ganolfan Ymchwil Technoleg, Chwaraeon a Meddygaeth Cymhwysol (A-STEM). |
| **Gwybodaeth gefndirol**  | Bydd y sawl a benodir yn aelod o Ganolfan Ymchwil A-STEM yn Adran y Gwyddorau Chwaraeon ac Ymarfer Corff: <http://www.swansea.ac.uk/sports-science>. Ar hyn o bryd, mae Adran y Gwyddorau Chwaraeon ac Ymarfer Corff yn cynnwys 22 aelod o staff academaidd sy’n gweithio mewn amgylchedd amlddisgyblaethol gan hwyluso rhagoriaeth mewn addysgu ac ymchwil sy’n arwain y ffordd yn fyd-eang. Mae staff academaidd yr Adran yn rhan o Ganolfan Ymchwil A-STEM [Chwaraeon, Technoleg, Ymarfer Corff a Meddygaeth Cymhwysol - Prifysgol Abertawe](https://www.swansea.ac.uk/cy/gwyddorau-chwaraeon-ymarfer-corff/chwaraeon-cymhwysol-technoleg-ymarfer-corff-a-meddygaeth/). Mae gan A-STEM dri grŵp ymchwil: Chwaraeon Elît a Phroffesiynol (EPS), Meddygaeth Ymarfer Corff ac Iechyd (EMH) a Moeseg, Uniondeb a Llywodraethu Chwaraeon (SEIG). Dyfernir bod ein rhaglen addysgu ymhlith y 15 rhaglen orau yn gyson, ac rydym yn y 7fed safle ar gyfer rhagolygon graddedigion yn y DU. Mae gennym gynllun ehangu uchelgeisiol a'n cenhadaeth yw datblygu gwyddonwyr chwaraeon ac ymarfer corff sy'n arwain y ffordd yn fyd-eang ac sy'n gallu gwneud gwahaniaeth. Mae dros 60 o fyfyrwyr ôl-raddedig cofrestredig yn yr Adran ar hyn o bryd a dyma'r sefydliad arweiniol ar gyfer WIPS ([Ymchwil mewn Chwaraeon | Chwaraeon Cymru](https://www.chwaraeon.cymru/cynnwys/athrofa-gwyddoniaeth-perfformiad-cymru/)) a WIPAHS ([Sefydliad Gweithgarwch Corfforol, Iechyd a Chwaraeon Cymru - Prifysgol Abertawe](https://www.swansea.ac.uk/cy/gwyddorau-chwaraeon-ymarfer-corff/chwaraeon-cymhwysol-technoleg-ymarfer-corff-a-meddygaeth/wipahs/)), gan amlygu ein cysylltiadau cryf â byd diwydiant.Mae'r Adran yn cynnig rhaglen israddedig o ansawdd uchel mewn Gwyddor Chwaraeon ac Ymarfer Corff sydd wedi'i chymeradwyo gan Gymdeithas Gwyddorau Chwaraeon ac Ymarfer Corff Prydain, ac rydym yn cyflawni boddhad myfyrwyr a chyflogadwyedd rhagorol yn gyson ar lefelau graddedig a phroffesiynol drwy addysgu o safon wedi'i harwain gan ymchwil ar draws y meysydd pwnc. Dyfernir bod ein rhaglen addysgu ymhlith y 15 rhaglen orau yn gyson, ac rydym yn y 7fed safle ar gyfer rhagolygon graddedigion yn y DU. Rydym wedi lansio dau gwrs MSc a addysgir yn ddiweddar, mewn Gwyddorau Perfformiad Chwaraeon Uwch a Seicoleg Chwaraeon. Ar hyn o bryd, rydym wrthi'n datblygu rhaglen MSc a addysgir newydd mewn Ffisioleg Ymarfer Corff.Mae'r Adran yn rhan o'r Ysgol Peirianneg a Gwyddorau Cymhwysol a gefnogir gan tua 80 o staff gwasanaethau proffesiynol ymroddedig, gan gynnwys Hyb Ymchwil ar y safle sy'n darparu cymorth ar gyfer cyllid ymchwil, effaith, paratoi ar gyfer y REF, cydweithredu ac ymgysylltu ac ysgrifennu ceisiadau.Mae Prifysgol Abertawe mewn rhan ddeniadol iawn o'r DU ac mae'n cynnig safon ardderchog o fyw. Dangoswyd hyder ac uchelgais y Brifysgol wrth iddi agor Campws y Bae yn 2015, lle ceir yr Adran. Mae Campws y Bae wedi dyblu ystâd y Brifysgol. Mae staff yn elwa o gyfleusterau ymchwil o'r radd flaenaf a swyddfeydd unigol â golygfeydd deniadol dros y môr. Mae gweithio ym Mhrifysgol Abertawe'n cynnig pecyn deniadol o fuddion i staff fel yr amlinellir yma [Buddion a Gwobrwyon - Prifysgol Abertawe.](https://www.swansea.ac.uk/cy/swyddi-yn-abertawe/swyddi-a-gweithio-yn-abertawe/)Ar gyfer y swydd hon, mae'r Adran yn chwilio am rywun â hanes cryf o ymchwil mewn unrhyw faes sy'n gysylltiedig â Ffisioleg Ymarfer Corff. Rydym yn annog ceisiadau sy'n dangos tystiolaeth o brofiad ymchwil ac addysgu ym maes ffisioleg ymarfer corff glinigol, gan arbenigo mewn rhagnodi a gweithredu ymyriadau gweithgarwch corfforol/ymarfer corff ar sail tystiolaeth er mwyn optimeiddio'r gallu i atal a thrin cyflyrau acíwt, cronig a chymhleth a'u rheoli yn y tymor hir. Gallai hyn gynnwys unrhyw agwedd ar y canlynol ond heb fod yn gyfyngedig i’r rhain: datblygu, gweithredu a gwerthuso ymyriadau gweithgarwch corfforol/ymarfer corff a hyrwyddo ffyrdd iach o fyw mewn poblogaethau gwahanol â chyflyrau iechyd (e.e. canser, clefyd cardiofasgwlaidd, eiddilwch, clefyd yr arennau, iechyd meddwl, cyflyrau metabolig, cyhyrysgerbydol, niwrolegol, resbiradol) ac mewn amrywiaeth o leoliadau (e.e. amgylcheddau cymunedol, ar-lein/digidol, gweithle, gofal iechyd, clinigau amlddisgyblaethol a gwasanaethau hamdden). Byddem yn croesawu'n benodol geisiadau gan unigolion â ffocws ar gyflyrau cardiofasgwlaidd, cyflyrau niwrolegol neu ganser. Dylai ymgeiswyr allu cyfrannu at ddatblygiadau cwricwlwm yn y dyfodol ar lefelau israddedig ac ôl-raddedig ym maes Ffisioleg Ymarfer Corff Glinigol. Disgwylir i'r ymgeisydd llwyddiannus weithio'n agos gydag academyddion eraill yn y Brifysgol a'r tu hwnt i gyflawni effaith/cyhoeddiadau ar y cyd. Mae profiad o weithio mewn timau amlddisgyblaethol, llwyddiant wrth gyflwyno ceisiadau am gyllid ymchwil a phrofiad o oruchwylio myfyrwyr ôl-raddedig yn hanfodol ar gyfer y swydd hon. |
| **Llwybrau Gyrfa Academaidd** | Dyluniwyd cynllun y Llwybrau Gyrfa Academaidd i sicrhau bod cryfderau academaidd, boed mewn ymchwil, addysgu, profiad ehangach y myfyrwyr, arweinyddiaeth, neu arloesi ac ymgysylltu, i gyd yn cael eu cydnabod, eu datblygu, eu gwerthfawrogi a'u gwobrwyo mewn modd priodol. Ceir tri llinyn academaidd uwch: Addysgu ac Ysgolheictod Uwch; Ymchwil Uwch; ac Arloesi ac Ymgysylltu Uwch.Am ragor o wybodaeth am Lwybrau Gyrfa Academaidd, cliciwch [yma](https://www.swansea.ac.uk/personnel/current-staff/academic-career-pathways/). Mae'r rhain yn darparu lefelau perfformiad dangosol ar gyfer yr holl staff academaidd, a gaiff eu defnyddio drwy gydol y broses recriwtio. Lle ceir dangosyddion rhifiadol, caiff y rhain eu hasesu gan roi sylw i'r cam gyrfaol, yr oriau gwaith ac ymrwymiadau eraill. Gall y rhain gynnwys amgylchiadau personol neu weithgareddau sy'n ymwneud â gwaith y tu allan i'r gymuned academaidd, er enghraifft, mewn lleoliad diwydiannol neu glinigol. Mae croeso i chi nodi amgylchiadau unigol perthnasol megis saib yn eich gyrfa, cyfnodau o wyliau neu ar secondiad, neu absenoldebau eraill, y dylid eu hystyried, a sut mae'r rhain wedi effeithio ar ddatblygiad eich gyrfa. |
| **Prif Ddiben y Swydd: Ymchwil Uwch** | 1. Allbynnau a Gweithgarwch Ymchwil: Datblygu hanes o allbynnau ymchwil a'u dosbarthu mewn cyhoeddiadau o safon neu gyfryngau eraill.
2. Prosiectau a Grantiau Ymchwil: Sicrhau adnoddau i fod yn sail i weithgareddau ymchwil a chyfrifoldeb am ddylunio, cynllunio a rheoli rhaglen gynaliadwy o ymchwil ac ymgymryd ag ymchwiliadau gwreiddiol o fewn terfynau amser a chyllidebau cytunedig.
3. Parch: Cyflawni cydnabyddiaeth am gyfraniad at y ddisgyblaeth drwy wneud cyfraniad personol at ddatblygiadau ymchwil.
4. Goruchwylio a Datblygu Myfyrwyr Ymchwil Ôl-raddedig: Cyfrifoldeb am oruchwylio myfyrwyr ymchwil ôl-raddedig yn effeithiol
 |
| **Rheoli** | 1. Cyfrannu at ein Gweithgareddau: Cyfranogi wrth lunio penderfyniadau'r Ysgol, y Gyfadran neu'r Brifysgol a chyfrannu at weithgareddau y tu hwnt i ymrwymiadau ymchwil, addysgu neu ysgolheictod uniongyrchol. Disgwylir i’r holl staff academaidd ymgymryd â gweithgareddau sy’n gysylltiedig â recriwtio, marchnata ac allgymorth cyhoeddus yn y maes pwnc.
2. Cymryd rhan mewn Gweithgareddau Proffesiynol: Ymwneud â gweithgareddau proffesiynol sy'n berthnasol i'r ddisgyblaeth, drwy rwydweithio mewn cynadleddau neu ymwneud â grwpiau allanol.
3. Rheoli eich hun ac eraill: Cefnogi a galluogi datblygiad cydweithwyr, myfyrwyr a/neu eich hun.
 |
| **Addysgu ac Ysgolheictod** | 1. Addysgu ac Adolygu: Gweithio'n effeithiol i addysgu, asesu a sicrhau ansawdd modiwlau neu gydrannau cyfatebol eraill yn y portffolio o gyrsiau a addysgir. Adolygu cynnwys a deunyddiau cyrsiau, a datblygu, llunio a diweddaru deunyddiau yn unol â safonau ansawdd.
2. Arloesedd ac Effaith Addysgu: Arloesedd addysgu sy’n seiliedig ar ymarfer sy’n gyfoes ac wedi’i lywio gan ymchwil neu arfer proffesiynol.
3. Gwella Ymarfer: Cyfrifoldeb am wella ymarfer addysgu personol.
 |
| **Dyletswyddau Cyffredinol** | 1. Hyrwyddo cydraddoldeb ac amrywiaeth mewn arferion gwaith a chynnal perthnasoedd gweithio cadarnhaol.
2. Cyflawni rôl a holl weithgareddau'r swydd yn unol â systemau rheoli a pholisïau diogelwch, iechyd a chynaliadwyedd er mwyn lleihau risgiau ac effeithiau sy'n deillio o weithgarwch y swydd
3. Sicrhau bod rheoli risg yn rhan annatod o unrhyw broses benderfynu, drwy sicrhau cydymffurfiaeth â Pholisi Rheoli Risg y Brifysgol.
 |

|  |  |
| --- | --- |
| **Meini Prawf y Fanyleb Person** | **Tystiolaeth nodweddiadol:**  |
| **Cymwysterau** |
| 1. PhD mewn Ffisioleg Ymarfer Corff Glinigol (neu bwnc cysylltiedig).
 | *Tystiolaeth o PhD* |
| 1. Cymhwyster addysgu cydnabyddedig neu gymhwyster cyfwerth neu ymrwymiad i’w gyflawni
 | *Os nad oes gennych gymhwyster addysgu cydnabyddedig, bydd angen tystiolaeth o ymrwymiad i weithio tuag at Gymrodoriaeth yr Academi Addysg Uwch neu gymhwyster cyfwerth.* |
| **Ymchwil Uwch** |
| 1. Hanes o allbynnau ymchwil a’u lledaenu mewn cyhoeddiadau o safon neu gyfryngau eraill mewn maes sy'n gysylltiedig â ffisioleg ymarfer corff glinigol
 | *Pedwar allbwn sy'n rhagorol yn rhyngwladol yn y pum mlynedd diwethaf.* |
| 1. Llwyddiant wrth sicrhau adnoddau i ategu ymchwil wreiddiol.
 | *Dylai dyfarniadau o'r fath fod gwerth oddeutu £15,000 ar gyfartaledd dros y pum mlynedd diwethaf, fel Prif Ymchwilydd neu Gyd-ymchwilydd.* |
| 1. Tystiolaeth o gydnabyddiaeth am gyfrannu at y ddisgyblaeth
 | *Tystiolaeth o gydnabyddiaeth gan gymheiriaid yn ystod y pum mlynedd diwethaf.* *Cyflwyno mewn cynadleddau, gweithdai, seminarau a digwyddiadau priodol eraill. O leiaf un cyflwyniad gyda chyrhaeddiad cenedlaethol neu ryngwladol o leiaf deirgwaith yn ystod y 5 mlynedd diwethaf.* |
| 1. Tystiolaeth o oruchwylio myfyrwyr ymchwil ôl-raddedig yn effeithiol.
 | *Bod yn brif oruchwyliwr neu'n ail oruchwyliwr i o leiaf un myfyriwr ymchwil ôl-raddedig ar hyn o bryd.*  |
| **Addysgu craidd** |
| 1. Tystiolaeth o addysgu, asesu ac adolygu modiwlau neu gydrannau eraill o’r portffolio a addysgir yn effeithiol, neu’r gallu i wneud hyn.
 | *- Adborth da ar addysgu a/neu ddilyniant gwell neu gadw myfyrwyr yn well* *– Gweithredu fel tiwtor effeithiol neu oruchwylio prosiectau myfyrwyr yn llwyddiannus.* *– Ymrwymiad i addysgu arloesol a datblygiad proffesiynol parhaus* |
| **Rheoli craidd** |
| 1. Tystiolaeth o gyfrannu'n weithredol at benderfyniadau neu weithgareddau mewn uned neu sefydliad academaidd, y tu hwnt i ymrwymiadau ymchwil neu addysgu personol.
 | *Enghreifftiau sy’n dangos cyfraniad ac effaith personol.*  |
| **Penodol i'r pwnc** |  |
| 1. Rhaid bod ymgeiswyr yn Ffisiolegwyr Ymarfer Corff Clinigol wedi'u cofrestru gyda'r AHCS neu dylent fod yn gweithio at gofrestru.
 | *Tystiolaeth o achrediad neu gynllun am sut bydd achrediad yn cael ei gyflawni mewn cyfnod amser rhesymol.* |
| 1. Profiad o weithio mewn amgylcheddau ffisioleg ymarfer corff glinigol, gydag o leiaf un o'r cyflyrau bras canlynol: clefyd cardiofasgwlaidd, canser, cyflyrau niwrolegol, eiddilwch, clefyd yr arennau, iechyd meddwl, cyflyrau metabolig, cyhyrysgerbydol neu resbiradol. Rydym yn croesawu'n benodol geisiadau gan unigolion â ffocws ar gyflyrau cardiofasgwlaidd, cyflyrau niwrolegol neu ganser.
 | *Enghreifftiau sy'n dangos profiad personol* |
| 1. Profiad o gynnal asesiadau ffisiolegol, e.e. profion ymarfer corff cardio-pwlmonaidd (CPET), electrocardiogram (ECG), profion gallu anadlu, profion gweithrediad fasgwlaidd a phrofion gallu gweithredu eraill, megis prawf cerdded chwe munud, cryfder cyhyrol a phrofi ffitrwydd.
 | *Enghreifftiau sy'n dangos profiad personol* |
| **Y Gymraeg** (*dileer fel y bo'n briodol*) |
| Lefel 1 – ‘ychydig’ (ni fydd angen i chi allu siarad Cymraeg i gyflwyno cais am y rôl hon)*e.e. ynganu geiriau Cymraeg, enwau lleoedd, enwau adrannau.* *Gallu ateb y ffôn yn Gymraeg (bore da/pnawn da).* *Gallu defnyddio/dysgu geiriau ac ymadroddion pob dydd sylfaenol (diolch, os gwelwch yn dda, esgusodwch fi).* *Gallwch gyrraedd Lefel 1 drwy gwblhau cwrs hyfforddiant un awr.****Penodol i'r Pwnc*** |

|  |  |  |  |
| --- | --- | --- | --- |
| AS_RGB_Silver Award | cid:image002.png@01D4309A.C9BD7300 | H:\Vacancies\Masters\logos\HR Research Excellence.jpeg | cid:image003.png@01D41449.DAB61080 |